ועדת הכלכלה, כנסת 16, פרוטוקול מספר 154, 2004-02-16 11:30

שלום שמחון: אנחנו דנים בהצעתה של חברת הכנסת גילה פינקלשטיין.

שלום שמחון: בהתאם לסעיף 97א לתקנון הכנסת, החליט יושב-ראש הכנסת והסגנים להעביר לדיון בוועדת הכלכלה את הצעתה של חברת הכנסת גילה פינקלשטיין בנושא של חשד לאי סדרים חמורים בצמרת משרד התחבורה העולים כדי סיכון חיים.

גילה פינקלשטיין: על פי הפרסום יש כאן עניין של שחיטות, מינהל לא תקין, סולידריות של פשע, יד לוחצת יד.

גילה פינקלשטיין: אנחנו שומעים על הסמנכ"ל הפורש, מר צבי יוזנט, שחברים סידרו לו תעודה של מנהל מקצועי של בית ספר לנהיגה, ואנחנו שומעים על שוקי שדה, מנהל אגף הרישוי, שסידרו לו תעודה של בוחן נהיגה.

גילה פינקלשטיין: שניהם לא עונים על הקריטריונים כפי שמקובל.

גילה פינקלשטיין: אני יודעת שזה מתחיל להיות מטופל, אבל זה עדיין לא זה.

גילה פינקלשטיין: חייבים להשהות אותם.

גילה פינקלשטיין: למרות שהתחילו לטפל בזה, הם עדיין לא הושהו.

שלום שמחון: כתוב כאן שסמנכ"ל משרד התחבורה צבי יוזנט סיים את תפקידו והתעניין בהקמת מגרש החלקה למכוניות.

שלום שמחון: מנהל אגף הרישוי בפועל, מר שוקי שדה, היה מעוניין לצרף תואר של בוחן נהיגה.

שלום שמחון: הבעיה היא ששניהם לא עמדו בקריטריונים שחייבו אותם לעבור קורסים ובחינות.

שלום שמחון: לפני חודש צבי יוזנט העניק לשדה תעודת בוחן נהיגה, כששדה העדיף לתת ליוזנט היתר לניהול בית ספר לנהיגה.

שלום שמחון: ועדת הכלכלה טיפלה בנושא של הקמת מגרשי הדרכה.

שלום שמחון: לבקשת השר קידמנו את העניין של התקנות הדרושות להקמה של מגרשי הדרכה במדינת ישראל.

שלום שמחון: אני חייב לציין שצבי יוזנט עזר מאוד בקידום התקנות האלו.

שלום שמחון: אז לא ידעתי שהוא הולך להיות.

שלום שמחון: .

גילה פינקלשטיין: בשביל לנהל מגרש החלקה צריך היתר לנהל בית ספר לנהיגה.

גילה פינקלשטיין: התפקיד הזה מחייב ניסיון של בוחן נהיגה ברציפות של 3 שנים, קורס של 250 שעות, בחינות גמר.

גילה פינקלשטיין: כל אלה הקריטריונים המקובלים.

גילה פינקלשטיין: מה זה סתם לתת תפקיד?

גילה פינקלשטיין: בעיקר שאנחנו יודעים שכאן מסכנים חיי אדם.

אבי גולן: שני האנשים האלה יקרים מאוד למשרד התחבורה.

אבי גולן: מר צבי יוזנט הביא את התקנה מחו"ל.

אבי גולן: אין ספק שהוא לא יכול לנהל מגרש החלקה.

אבי גולן: שוקי שדה עשה רפורמה בנושא אגף הרישוי.

אבי גולן: אני כ-35 שנה מורה.

אבי גולן: בדרום היו מחכים לטסט במשך 8 חודשים.

אבי גולן: מאז שהגיע אדון שוקי שדה, כל התורים בארץ פחתו.

אבי גולן: האיש רוצה לרדת לשטח, לראות איך בוחן עושה טסט.

אבי גולן: זה פסול?

אבי גולן: ככה צריך לעשות כל מנהל אגף.

גילה פינקלשטיין: הוא צריך לעבור השתלמות להסמכת בוחני נהיגה.

אבי גולן: כל מנהל אגף צריך לרדת לשטח ולבדוק איך בוחנים.

אבי גולן: אם הוא עשה השתלמות מעשית איך לבחון, שיתנו לו תעודה.

אבי גולן: הוא לקח משהו לביתו?

אבי גולן: צריך לברך על זה.

גילה פינקלשטיין: הוא לקח מזכר כאילו הוא עבר את ההשתלמות.

אבי גולן: הוא ירד לשטח לראות איך הבוחן עובד.

שלום שמחון: צבי יוזנט הוא איש יקר, הוא עשה עבודה נהדרת בכל הנושאים שהגיעו לשולחננו.

שלום שמחון: בזמנו הגנת בעקשנות על התחום שלך על ידי כך שאמרת שנכניס תיקונים כך שלא ייכנסו להדרכה גורמים אחרים.

שלום שמחון: אני מזכיר לך את השיחות שהיו.

שלום שמחון: מה אתה אומר עכשיו?

שלום שמחון: שאם אני יושב בתפקיד מסויים, אני יכול לעבור לתפקיד אחר בלי לעמוד בקריטריונים של התפקיד.

אבי גולן: כל יום יש טענות נגד הבוחנים על כך שהאחוזים נמוכים, על כך שפתאום קם בבוקר בוחן ומחליט להכשיל 20 תלמידים.

אבי גולן: אותו מנהל אגף לא יכול לראות איך הוא עושה מבחן?

אבי גולן: זה תפקידו.

גילה פינקלשטיין: במנהל תקין יש קריטריונים.

אבי גולן: תנו לו את הרשיון כשהוא יסיים את תפקידו כמנהל אגף.

אבי גולן: הוא לא יכול לרדת לשטח?

לאה ורון: לא מדובר בכתבה על ירידה לשטח.

אבי גולן: הוא לא ייקח את הרשיון כדי לעבוד.

אבי גולן: היה כזה דבר שרמטכ"ל הלך להיות שומר בש.ג?

שלום שמחון: אתה מייצג את מורי הנהיגה.

שלום שמחון: כתוב ששדה המליץ לתת ליוזנט היתר לניהול בית ספר לנהיגה.

שלום שמחון: האם אתה מוכן שמחר בבוקר אני אקבל היתר כזה?

שלום שמחון: אני דן בענייני תחבורה פעם בשבוע.

שלום שמחון: אני כבר מומחה לענייני תחבורה.

אבי גולן: כל מנהל מחוז או כל מנהל משרד שפורש מקבל מכוח התקנה היתר להיות מורה או היתר להיות מנהל מקצועי.

אבי גולן: זה נמצא בחוק.

אבי גולן: את זה לא אומרים לך.

אבי גולן: כל מנהל סניף שעוזב, מקבל את כל התעודות שיש בעולם מכוח החוק.

אבי גולן: אפשר לקרוא ליועצת המשפטית שתבדוק את זה.

שלום שמחון: האם זאת תופעה לגיטימית שראשי אגפים במשרד התחבורה.

שלום שמחון: . ?

אבי גולן: מנהלי מחוזות וסניפים מקבלים.

שלום שמחון: אתה נאבקת שאני לא אכניס לתחום שלך אנשים.

שלום שמחון: אתה אומר שזה דבר לגיטימי שראשי אגפים עם פרישתם לגמלאות יקבלו היתרים לכל מיני נושאים שקשורים לתפקידי העבר שלהם?

שלום שמחון: האם יהיה לגיטימי בעיניך שחבר הכנסת טל ואנוכי, כשנסיים את שירותנו בוועדת הכלכלה, נבקש אישור למגרש הדרכה, נבקש אישור לניהול בית ספר לנהיגה?

אבי גולן: אין לי בעיה עם מנהל אגף שיורד לשטח.

לאה ורון: הקריטריון מבחינת מורי הנהיגה זה ירידה לשטח?

אבי גולן: אם הוא רוצה לבדוק בוחן שסרח, למה לא?

קלמן ליבסקינד: אני מניח שאבי גולן שכח להגיד שמתנהל משפט בינו ובין שותפו לשעבר.

אבי גולן: זה לא קשור.

קלמן ליבסקינד: שותפו לשעבר תובע בעניין הזה גם את הנהלת אגף הרישוי וגם את שוקי שדה.

קלמן ליבסקינד: אני לא יודע מה זה העניין הזה של ירידה לשטח.

קלמן ליבסקינד: ב31 בדצמבר מר יוזנט פרש לגימלאות.

קלמן ליבסקינד: ב-28 בדצמבר היה יום מלא מסיבות פרידה באגף הרישוי.

קלמן ליבסקינד: כל האישורים נעשו בין השקת כוסית אחת לשנייה.

קלמן ליבסקינד: הבקשה והאישור היו ב28 בדצמבר.

שלום שמחון: איזה אישור?

קלמן ליבסקינד: ליוזנט אישרו היתר לניהול מקצועי של בית ספר לנהיגה, ואילו לשוקי שדה אישרו להיות בוחן נהיגה.

קלמן ליבסקינד: שוקי שדה מחזיק היום בתעודת בוחן נהיגה.

קלמן ליבסקינד: היום, כשהבן שלך הולך לטסט בנהיגה, שוקי שדה יכול להחליט אם הוא יקבל רשיון נהיגה או לא יקבל רשיון.

קלמן ליבסקינד: כל העניין של ירידה לשטח הוא לא רלוונטי.

קלמן ליבסקינד: מי שקבע את תקנות התעבורה לקח בחשבון את הסיכונים שיש במתן רשיון נהיגה לבן אדם שעולה לכביש, ולכן הוא גם החליט שכל מי שמקבל תעודה של בוחן נהיגה צריך לעבור מבחנים במכון הדסה כדי לראות אם הוא איש מתאים.

קלמן ליבסקינד: שוקי שדה לא עבר את המבחנים האלה.

קלמן ליבסקינד: הוא צריך לעבור קורס של שנתיים.

קלמן ליבסקינד: שוקי שדה דילג גם על השנתיים האלו.

קלמן ליבסקינד: אחר כך צריך לעבור השתלמות של חודש, חודש וחצי.

קלמן ליבסקינד: דוד אלוש, מנהל מחוז באר-שבע והנגב במשרד הרישוי, יודע את הכללים האלה, ולכן באותו מזכר הוא כתב למר צבי יוזנט שהוא העביר השתלמות למר שוקי שדה בחודשים אוקטובר, נובמבר, דצמבר.

קלמן ליבסקינד: המכתב הזה לא היה אמת, כי בחודש אוקטובר שוקי שדה לא עבר שום השתלמות.

קלמן ליבסקינד: בחודשים נובמבר ודצמבר שוקי שדה הגיע להשתלמות בין פעמיים ל-3 פעמים מקסימום.

קלמן ליבסקינד: הוא מודה בזה.

קלמן ליבסקינד: כל פעם זה נמשך כמה שעות.

קלמן ליבסקינד: דוד אלוש אמר לי שבפעם הראשונה הוא נסע איתו כמו מורה לנהיגה ולימד אותו איפה מאותתים, איפה עוצרים בקו עצירה.

קלמן ליבסקינד: בשיעור השני הוא כבר בחן תלמידים.

קלמן ליבסקינד: הוא בחן תלמידים על משאית, כשדוד אלוש יושב מאחור.

קלמן ליבסקינד: כל אחד יודע שיש לבוחן נהיגה אפשרות להפקיע שליטה מידי התלמיד, ללחוץ על ברקס במקרה של תקלה.

קלמן ליבסקינד: הוא בחן כבר בפעם הראשונה או בפעם השנייה תלמידים על משאית, כשמספיק שהתלמיד מתרגש או משהו ונכנס לצומת בלי להסתכל.

קלמן ליבסקינד: מדובר בסכנת חיים.

קלמן ליבסקינד: בתגובה לדברים האלה נאמר לי על ידי אגף הרישוי שהוא לא בחן תלמידים בעצמו.

קלמן ליבסקינד: ביום שישי האחרון פרסמתי טופס מ-22 לדצמבר -לפני אותה קומבינה שנעשתה ב-28 בחודש – שמראה שהוא חתום על טסטים שהוא עשה.

קלמן ליבסקינד: אין בטופס הזה חתימה של דוד אלוש.

בן-ציון סלמן: שמעתי מקלמן על המקרה.

בן-ציון סלמן: המטרה של שוקי שדה היתה לבקר - כך הוא ציין - בוחנים בשטח.

בן-ציון סלמן: הוא טען שהוא לא יכול להיכנס לרכב של מורה הנהיגה כנוסע כי אין לו ביטוח.

בן-ציון סלמן: הסבירו לו שלצורך זה הוא חייב להיות בוחן.

בן-ציון סלמן: ביום של הפרסום מיניתי חוקר כדי לבדוק את העובדות.

בן-ציון סלמן: לצערי לאחותו של שוקי שדה היתה תאונת דרכים ותוצאות הבדיקה התעכבו.

שלום שמחון: מי החוקר?

בן-ציון סלמן: סגן הקב"ט.

בן-ציון סלמן: הוא מתואם עם יחידת החקירות של נציבות שירות המדינה.

בן-ציון סלמן: גם הם מטפלים בעניין.

בן-ציון סלמן: אנחנו נשמע את המסקנות ונחליט.

בן-ציון סלמן: בינתיים שוקי שדה לא עושה מבחנים, וצבי יוזנט לא פתח בית ספר.

שלום שמחון: אנחנו נבקש את הממצאים כשתסתיים החקירה.

שלום שמחון: האם היו תקדימים כאלה בעבר?

שלום שמחון: האם זה דבר מקובל במשרד התחבורה?

בן-ציון סלמן: ב-4 השנים שאני נמצא במשרד התחבורה לא שמעתי על דבר כזה.

דוד טל: אני מסתפק במה שהוא אומר.

דוד טל: אחרי שנקבל את הממצאים נוכל לדעת אם יש מקום להמשיך בדיון.

גילה פינקלשטיין: לפי הפרסום של "מעריב" הם לא מושהים.

עוזי יצחקי: אין להם את התעודות בפועל.

קלמן ליבסקינד: הם רשומים במחשב משרד הרישוי.

שלום שמחון: יש עוד כאלה שיש להם תעודות?

גילה פינקלשטיין: למה לא מוחקים את זה?

עוזי יצחקי: כי לא רוצים שיגידו שזה שיבוש הליכים.

שלום שמחון: המנכ"ל מינה חוקר בתיאום עם אגף החקירות של נציבות שירות המדינה.

שלום שמחון: אם היחידה תראה כתוצאה מהחקירה חשד לעבירות פליליות, יועבר למשטרה כל החומר.

שלום שמחון: אם יתעוררו חשדות לעבירה משמעתית, זה יעבור לוועדת המשמעת של נציבות שירות המדינה.

שלום שמחון: אם לא ימצאו בתשתית העובדתית שום בעיה, תיסגר החקירה.

שלום שמחון: אני מבקש שברגע שתסתיים החקירה, הוועדה תדווח על התוצאות שלה.

עוזי יצחקי: קיבלנו הנחיה ממנהל אגף החקירות בנציבות שירות המדינה, שהחומר יועבר אליהם לפני הסיכום הכולל.

גילה פינקלשטיין: מן הדין להפקיע את התעודות של שניהם.

דוד טל: אין להם תעודות, הם רק רשומים במחשב.

קלמן ליבסקינד: שוקי שדה טען שהתעודה הזאת נועדה רק לפיקוח ולבקרה.

קלמן ליבסקינד: גם אחרי אותו מועד שבו היתה אותה קומבינה, שוקי שדה ביצע מבחנים באופן עצמאי.

קלמן ליבסקינד: כשפניתי לאגף הרישוי ושאלתי למה הוא ביצע מבחנים והאם זה רק לפיקוח ולבקרה, אמרו לי שזה רק להרצה.

שלום שמחון: אנחנו מסתפקים במה שהמנכ"ל אמר.

שלום שמחון: אם יש נוהג במשרד התחבורה שמחלקים תעודות לבעלי תפקידים, אז רצוי שיהיו קריטריונים.

שלום שמחון: אם למזכירה של יוזנט מגיע, אז שגם היא תקבל.

שלום שמחון: האם אלה שעובדים בבנקים מקבלים פטור מעמלות?

דוד טל: אני חושב שכדאי שנמתין למסקנות החקירה.

גילה פינקלשטיין: צריך תאריך.

בן-ציון סלמן: ב-22 בפברואר יהיו התוצאות.

שלום שמחון: אני מבקש את מה שאמר מנכ"ל משרד התחבורה בכתב.

שלום שמחון: תניח את זה על שולחן הכנסת.

שלום שמחון: בנוסף לכך הוועדה מבקשת שכשהחקירה תסתיים, ידווח מנכ"ל המשרד את תוצאות החקירה.

גילה פינקלשטיין: הבדיקה צריכה להיות של הנציבות.

בן-ציון סלמן: הבדיקה שלנו היא עד 22 בפברואר.

בן-ציון סלמן: החומר כולו יועבר לנציבות שירות המדינה.

בן-ציון סלמן: זה על פי התקשי"ר.